<classify> Chanzo cha picha, Getty ImagesManchester City wanaendeleza mazungumzo kuhusu kumnunua kiungo wa kati wa River Plate, 17, Claudio Echeverri, huku Chelsea pia ikimtaka mchezaji huyo wa kimataifa wa Argentina. Fabrizio RomanoEcheverri ana kipengele cha kuachiliwa cha pauni milioni 21.4 katika mkataba wake huku City wakipanga kumrudisha kwa mkopo River mara moja. TimesBarcelona wanakabiliwa na ushindani kutoka kwa Manchester City kuwania saini ya kiungo wa Fluminense Andre, 22, huku Pep Guardiola akimtambua Mbrazil huyo, ambaye pia anahusishwa na Liverpool na Fulham, kama mchezaji anayetarajiwa kusajiliwa kwa siku zijazo. Mundo DeportivoChanzo cha picha, Getty ImagesVilabu vya Ligi ya Primea vinatazamiwa kukabiliwa na wimbi jipya la kutaka kuwanunua wachezaji wao wakuu kutoka Saudi Pro League huku idadi ya wachezaji wa kigeni inayoruhusiwa katika vikosi vyao kuongezeka kutoka wanane hadi 10. Daily Telegraph Manchester United wameungana na Manchester City na Liverpool katika mbio za kumsajili kiungo wa kati wa Ujerumani Joshua Kimmich, 28, kutoka Bayern Munich. FichajesArsenal wako tayari kuachana na mshambuliaji wa Uingereza Eddie Nketiah, 24, kwa ada ya takribani 40m huku West Ham, Brentford na Crystal Palace wakimuhitaji. Football InsiderChanzo cha picha, Getty ImagesAC Milan itaambatana na kocha Stefano Pioli kwa wakati huu, licha ya meneja wa zamani wa Chelsea na Tottenham Antonio Conte kuonekana kama mbadala wa msimu ujao. Gazetta dello Sport - kwa KiitalianoManchester United wamemweka kiungo mkabaji wa Lyon Rayan Cherki, 20, kwenye orodha ya walengwa wa kuhama huku mkufunzi Erik ten Hag pia akitaka kusajili mshambuliaji pamoja na Mfaransa huyo. Uhamisho wa KandandaManchester City wameiambia Barcelona kulipa zaidi ya pauni milioni 26 ili kufanya uhamisho wa mkopo wa mlinzi wa Ureno Joao Cancelo kuwa wa kudumu. Sport - kwa KihispaniaChanzo cha picha, Getty ImagesWakala wa mshambuliaji wa Napoli Victor Osimhen amezima uvumi kwamba mchezaji huyo wa kimataifa wa Nigeria ataondoka msimu ujao licha ya kipengele cha kumnunua mchezaji huyo mwenye umri wa miaka 24 katika kandarasi mpya inayozidi 100m. Corriere dello Sport Manchester United wako tayari kumruhusu mlinzi wa Ivory Coast Amad Diallo kuondoka Old Trafford kwa mkopo mwezi Januari, huku Southampton wakimtaka mchezaji huyo mwenye umri wa miaka 21. Football InsiderParis St-Germain wamekubali ada ya 17.5m euro 20m na Sao Paulo kwa ajili ya mlinzi wao wa kati Mbrazil Lucas Beraldo, 20, ambaye pia alikuwa kwenye rada za mkufunzi wa Liverpool Jurgen Klopp. LEquipe Chanzo cha picha, Getty ImagesKocha wa zamani wa Manchester United Ole Gunnar Solskjaer anakaribia kurejea kwenye uongozi, huku raia huyo wa Norway anayependwa zaidi kuchukua mikoba katika klabu ya Uturuki ya Besiktas. MirrorChini ya shinikizo meneja wa Al-Ettifaq Steven Gerrard ametoa wito kwa bodi ya klabu kufanya mabadiliko makubwa katika dirisha la uhamisho la Januari baada ya mfululizo wa mechi nane bila ushindi. MailChanzo cha picha, Getty ImagesMkufunzi wa Newcastle Eddie Howe atafanya mazungumzo na mkurugenzi wa soka Dan Ashworth kuhusu malengo ya uhamisho wa klabu hiyo Januari. Newcastle ChronicleAshworth amewachunguza binafsi walinzi wa kati wa Italia Lorenzo Pirola, 21, kiungo wa kati wa Mali Lassana Coulibaly, 27, na mshambuliaji wa Senegal Boulaye Dia, 27, ambao wote wako kwenye vitabu vya klabu ya Serie A ya Salernitana na wanavutiwa na Newcastle. Teamtalk  <topic>: MICHEZO 